Vsebina

# Dokument

Hiperpovezave na poljuben dokument ali cilje v dokumentih lahko urejate z uporabo zavihka Dokument v pogovornem oknu Hiperpovezava.

Za dostop do tega ukaza ...

Kliknite ikono Hiperpovezava v vrstici Standardno, nato kliknite Dokument.

## Dokument

### Pot

Vnesite naslov URL datoteke, ki jo želite odpreti, ko kliknete hiperpovezavo.

Če se URL nanaša na mapo, se odpre privzeti upravitelj datotek vašega operacijskega sistema in prikaže vsebino navedene mape.

### Odpri datoteko

Odpre pogovorno okno Odpri, kjer lahko izberete datoteko.

## Cilj v dokumentu

### Cilj

Določa cilj hiperpovezave v dokumentu, navedenem v polju Pot.

### Cilj v dokumentu

Odpre pogovorno okno Cilj v dokumentu. Pogovorno okno prikaže elemente ciljnega dokumenta, kot so naslovi, tabele, okviri in drugo. Izberite element v pogovornem oknu in kliknite Uporabi. Če želite zapreti pogovorno okno, kliknite Zapri.

Cilj v dokumentu

### URL

Določi URL, ki je rezultat vnosov v Pot in Cilj.

### Dodatne nastavitve

#### Obrazec

Določi, ali je hiperpovezava vstavljena kot besedilo ali kot gumb.

#### Dogodki

Odpre pogovorno okno Dodeli makro, kjer lahko dogodkom, kot so »miška preko predmeta« ali »sproži hiperpovezavo«, dodelite njihove lastne programske kode.

#### Besedilo

Določi vidno besedilo ali napis gumba za hiperpovezavo.

#### Ime

Vnesite ime hiperpovezave. LibreOffice vstavi značko NAME v hiperpovezavo.

Podobne teme

Hiperpovezava